CELEX: C2006/165/41
Language: sk
Date: 2006-07-15 00:00:00
Title: Vec C-235/06: Žaloba podaná  24. mája 2006  – Komisia Európskych spoločenstiev/Rakúska republika

15.7.2006   
            
            
               SK
            
            
               Úradný vestník Európskej únie
            
            
               C 165/22
            
         Žaloba podaná 24. mája 2006 – Komisia Európskych spoločenstiev/Rakúska republika
   (Vec C-235/06)
   (2006/C 165/41)
   Jazyk konania: nemčina
   Účastníci konania
   
      Žalobkyňa: Komisia Európskych spoločenstiev (v zastúpení: G. Braun a R. Vidal Puig, splnomocnení zástupcovia)
   
      Žalovaná: Rakúska republika
   Návrhy žalobkyne
   Žalobkyňa navrhuje, aby Súdny dvor
   
               —
            
            
               určil, že Rakúska republika si tým, že nestanovila žiadne sankcie v zmysle článku 16 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (1), nesplnila svoje povinnosti,
            
         
               —
            
            
               zaviazal Rakúsku republiku na náhradu trov konania.
            
         Žalobné dôvody a hlavné tvrdenia
   Článok 16 nariadenia č. 261/2004 uvádza, že sa majú stanoviť sankcie pre letecké spoločnosti pre prípad, že sa neposkytne odškodnenie, neponúkne presmerovanie letu, alebo nezaručí právo na náhradu. Tieto sankcie uložené členskými štátmi za porušenia tohto nariadenia musia byť účinné, primerané a odradzujúce.
   Podľa informácií, ktoré má Komisia k dispozícii, Rakúsko doposiaľ nestanovilo za porušenia tohto nariadenia žiadne sankcie, ktoré by boli účinné, primerané a odradzujúce.
   
      (1)  Ú. v. EÚ L 46, 17.2.2004, s. 1, Mim. vyd. 07/008, s. 10.